วันที่ 1 พฤษภาคม พาแฟนไปพบจิตแพทย์มา เนื่องจากเป็นแพนิค + ซึมเศร้า และได้รับยาLexapro 10 g.และ ยาRivotrilมาทาน ได้ 2 อาทิตย์ ไปพบจิตแพทย์อีกรอบและ แฟนบอกว่า ไม่อยากทานยาแล้ว เพราะมันกระทบกับงานมาก เลยเปลี่ยนยาให้ เป็นBrintellix 10 g.แทน แต่ด้วยความที่เค้าแอนตี้วิธีการรักษาที่่ต้องใช้ยา อยากเปลี่ยนเป็นการพบนักจิต เพื่อพูดคุยบำบัดมากกว่า การใช้ยาหลังจากที่เปลี่ยนยาให้ แฟนกินได้แค่ 2 วัน และหยุดยาเอง โดยไม่ได้ปรึกษา สรุปคือ หยุดยาเองมาตั้งแต่วันที่ 18 พฤษภาคม จนวันนี้ปัญหาคือ แฟนปวดหัวมาก ปวดทุกวัน ไม่แน่ใจว่า เป็น side effectจากการหยุดยาเองรึเปล่าคะ และมีวิธีแก้ยังไงบ้างคะ ทราบค่ะ ว่าจริงๆ ควรกลับไปหาที่เดิม แต่ไม่อยากกลับไปหาจิตแพทย์ท่านเดิมแล้วค่ะ เพราะแฟนแอนตี้ไปแล้ว
สวัสดีค่ะ โรคซึมเศร้า เป็นภาวะความผิดปกติทางอารมณ์ที่ผู้ป่วยอาจรู้สึกเศร้า สิ้นหวัง ช่วยเหลือตัวเองไม่ได้ หรือรู้สึกว่าตนด้อยค่าโดยการรักษาโรคซึมเศร้า ควรอยู่ภายใต้การดูแลของจิตแพทย์ การรักษาหลักๆเช่นการใช้ยาต้านซึมเศร้า การพูดคุยบำบัดทางจิต และการกระตุ้นเซลล์สมองและประสาท โดยมากแพทย์จะรักษาด้วยการใช้ยาต้านซึมเศร้าและการพูดคุยบำบัดกับผู้ป่วยควบคู่กันไปแนะนำการเข้ารับการรักษาและรับยาตามที่แพทย์สั่งต่อเนื่อง ยาBrintellix 10 g.หรือชื่อสามัญว่า Vortioxetine เป็นยาต้านเศร้าที่อาจมีผลข้างเคียงเช่น ท้องเสีย คลื่นไส้ เวียนศีรษะได้ โดยถ้าเกิดว่าเป็นมากและสัมพันธ์กับการใช้ยาจริง ควรกลับไปพบแพทย์ที่ดูแล แจ้งให้ทราบ และเปลี่ยนยาที่มีผลข้างเคียงดังกล่าวน้อยกว่าได้ หากมีปัญหาหรือไม่สบายใจกับแนวทางการรักษาของแพทย์ ควรแจ้งแพทย์ที่ดูแลโดยตรง เพราะบางครั้งแพทย์อาจไม่ทราบว่าเรามีความไม่สบายใจในจุดใด ซึ่งอาจแก้ไขร่วมกันได้ค่ะ